Reiley (artist)

Rani Petersen (født 24. november 1997 i Tórshavn på Færøyene), kjent under artistnavnet Reiley, er en færøysk sanger og influenser. Han vant i 2023 Dansk Melodi Grand Prix og representerte Danmark i Eurovision Song Contest 2023 med sangen «Breaking My Heart».

Bakgrunn 
Petersen ble født i Tórshavn i 1997 og har siden vokst opp på Færøyene. Han begynte å synge som barn, og i 2019 fikk han stor oppmerksomhet da han begynte å legge ut korte coverversjoner av kjente låter på TikTok. Etter hvert bygget han opp en fanskare og over 10 millioner følgere på det sosiale mediet. Han har fått en platekontrakt hos amerikanske Atlantic Records.

Han ga ut debutsingelen «Let It Ring» i 2021, og siden har han gitt ut flere nye singler. I 2023 vant han Dansk Melodi Grand Prix med låten «Breaking My Heart». Som vinner representerte han Danmark i Eurovision Song Contest 2023 i Liverpool, der han ble slått ut i semifinalen.

Kritikk 
Petersen har blitt beskyldt for å være et rent musikkbransje-skapt produkt, og anklaget for overdreven bruk av autotune. Selv har artisten sagt kritikken kommer fra nettroll.

Referanser

Eksterne lenker 

 

Færøyske musikere
Færøyske sangere
Danske musikere
Vinnere av Dansk Melodi Grand Prix
Deltakere i Eurovision Song Contest 2023